
Европейският парламент,
–	като взе предвид проекта за регламент на Съвета за изменение на Регламент (EC, Евратом) 2020/2093 за определяне на многогодишната финансова рамка за годините 2021—2027 (05818/2024),
–	като взе предвид искането за одобрение, представено от Съвета в съответствие с член 312, параграф 2 от Договора за функционирането на Европейския съюз (C9-0030/2024),
–	като взе предвид предложението на Комисията от 20 юни 2023 г. за Регламент на Съвета за изменение на Регламент (EC, Евратом) 2020/2093 за определяне на многогодишната финансова рамка за годините 2021 – 2027 (COM(2023)0337),
–	като взе предвид своята резолюция от 3 октомври 2023 г. относно предложението за междинно преразглеждане на многогодишната финансова рамка за периода 2021—2027 г.[footnoteRef:1], [1:  	Приети текстове, P9_TA(2023)0335.] 

–	като взе предвид член 92 и член 105, параграфи 1 и 4 от своя Правилник за дейността,
–	като взе предвид препоръката на комисията по бюджети (A9–0051/2024),
1.	дава своето одобрение за проекта за регламент на Съвета, изложен в приложението към настоящата резолюция;
2.	одобрява съвместната декларация на Парламента, Съвета и Комисията, приложена към настоящата резолюция;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

[bookmark: _Toc159572579]ПРИЛОЖЕНИЕ 1: ПРОЕКТ ЗА РЕГЛАМЕНТ НА СЪВЕТА ЗА ИЗМЕНЕНИЕ НА РЕГЛАМЕНТ (ЕС, ЕВРАТОМ) 2020/2093 ЗА ОПРЕДЕЛЯНЕ НА МНОГОГОДИШНАТА ФИНАНСОВА РАМКА ЗА ГОДИНИТЕ 2021 – 2027

РЕГЛАМЕНТ (ЕС, Евратом) 2024/… НА СЪВЕТА
от …
Изменение на Регламент (ЕС, Евратом) 2020/2093 за определяне на многогодишната финансова рамка за годините 2021 – 2027
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 312 от него,
като взеха предвид Договора за създаване на Европейската общност за атомна енергия, и по-специално член 106a от него,
като взеха предвид предложението на Европейската комисия,
като взе предвид одобрението на Европейския парламент,[footnoteRef:2] [2:  	Одобрение от 27 февруари 2024 г. (все още непубликувано в Официален вестник).] 

след предаване на проекта на законодателния акт на националните парламенти,
в съответствие със специална законодателна процедура,

като имат предвид, че:
(1)	Комисията представи преглед на функционирането на многогодишната финансова рамка (МФР) за годините 2021—2027, определена в Регламент (ЕС, Евратом) 2020/2093 на Съвета[footnoteRef:3], след първите години от нейното изпълнение, включително оценка на устойчивостта на таваните на разходите. [3:  	Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433 I, 22.12.2020 г., стр. 11).] 

(2)	От декември 2020 г. насам Съюзът е изправен пред поредица от безпрецедентни и неочаквани предизвикателства. Съюзът действа бързо и използва всички средства, с които разполага, но ограничената възможност за гъвкавост на бюджета, заложена в МФР за годините 2021—2027, е почти изчерпана, което възпрепятства способността на бюджета на Съюза за справяне дори с най-неотложните предизвикателства.
(3)	През първите години от изпълнението на МФР бяха широко използвани специалните инструменти за справяне с множество предизвикателства. Необходимостта от предприемане на допълнителни действия продължава да съществува, но средствата в бюджета за справяне с подобни ситуации през оставащия период на МФР са ограничени.

(4)	Бюджетът на Съюза следва да дава възможност на Съюза да предоставя необходимите отговори на политиката на нововъзникващите предизвикателства и да изпълнява правните задължения, които не могат да бъдат изпълнени в рамките на съществуващите тавани или чрез възможности за гъвкавост, които са изчерпани. Таваните на разходите при бюджетните кредити за поети задължения за функции 1, 2, 3, 4, 5 и 6 следва да бъдат изменени за годините 2024, 2025, 2026 и 2027. В резултат на това таваните на разходите при бюджетните кредити за плащания могат да бъдат запазени на сегашното си равнище, а таванът на бюджетните кредити за плащания за Единния инструмент за маржовете за 2026 г. следва да бъде коригиран, за да се избегне рискът от изоставане. Освен това следва да бъде изменен общият размер на допълнително разпределените средства в съответствие със специфичната корекция на програмите, предвиден в член 5, както и в свързаната с него таблица в приложение II към Регламент (EС, Евратом) 2020/2093.
(5)	Сумите за резерва за приспособяване във връзка с последиците от Брексит и за Европейския фонд за приспособяване към глобализацията също следва да бъдат изменени.
(6)	Незаконната агресивна война на Русия срещу Украйна върна войната на европейска земя. Съюзът ще продължи да подкрепя Украйна толкова дълго, колкото е необходимо, и непоколебимо ще помага на Украйна по пътя ѝ към Европа. За тази цел Европейският парламент и Съветът приеха Регламент (ЕС) 2024/... на Европейския парламент и на Съвета[footnoteRef:4][footnoteRef:5]+ като отговор на Съюза в подкрепа на макрофинансовата стабилност, възстановяването и модернизацията на Украйна, като същевременно се подкрепят усилията на Украйна за реформи като част от пътя ѝ за присъединяване към ЕС (механизъм за Украйна). [4:  	Регламент (ЕС) 2024/... на Европейския парламент и на Съвета от... г. за създаване на механизъм за Украйна (OВ L, …, ELI: …).]  [5: + 	ОВ: Моля, въведете в текста номера на регламента, съдържащ се в документ PE-CONS 10/24 (2023/0200(COD)), и добавете номера, датата и данните за публикацията в ОВ на посочения регламент в бележката под линия.] 


(7)	Поради несигурността, свързана с агресивната война на Русия, механизмът за Украйна следва да бъде гъвкав инструмент за осигуряване на подходяща форма и равнище на подкрепа до 2027 г. Подкрепата по линия на механизма за Украйна следва да се предоставя под формата на заеми, безвъзмездна подкрепа и провизиране за бюджетни гаранции.
(8)	По отношение на частта от подкрепата по линия на механизма за Украйна, предоставяна под формата на заеми, е целесъобразно срокът на съществуващата гаранция от бюджета на Съюза да се удължи до 2027 г., за да се покрие финансовата помощ, която се предоставя на Украйна. В резултат на това следва да бъде възможно да се мобилизират необходимите бюджетни кредити в бюджета на Съюза над таваните на МФР за финансова помощ за Украйна, които са на разположение до края на 2027 г. В допълнение към покриването на краткосрочното финансово облекчение за Украйна, както вече е предвидено в Регламент (ЕС) 2022/2463, гаранцията от бюджета на Съюза следва да покрива финансова помощ за Украйна в размер до 33 милиарда евро, както е посочено в Регламент (ЕС) 2024/... [footnoteRef:6]+. [6: + 	ОВ: Моля, въведете в текста номера на регламента, съдържащ се в документ PE-CONS 10/24 (2023/0200(COD)).] 


(9)	По отношение на частта от подкрепата по линия на механизма за Украйна, предоставяна под формата на безвъзмездна подкрепа и провизиране на бюджетни гаранции, бюджетните кредити следва да се предоставят чрез нов тематичен специален инструмент — „резерв за Украйна“. Бюджетните кредити за поети задължения и съответстващите им бюджетни кредити за плащания следва да се мобилизират ежегодно в рамките на бюджетната процедура, предвидена в член 314 от Договора за функционирането на Европейския съюз (ДФЕС), над таваните на МФР. За контролираното развитие на разходите, които трябва да бъдат програмирани съгласно съответните разпоредби на Регламент (ЕС) 2024/...[footnoteRef:7]+, и по-специално с оглед на сумите, които ще бъдат определени в плана за Украйна, е целесъобразно да се определят общи и годишни максимални суми, които могат да бъдат предоставени за резерва за Украйна през периода 2024—2027 г. За да се осигурят пълно усвояване и гъвкавост между годините, при съблюдаване на общата сума следва да се предвиди възможност неизползваната част от годишната сума за дадена година да се използва през следващите години до 2027 г. в допълнение към максималната годишна сума за съответната година. [7: + 	ОВ: Моля, въведете в текста номера на регламента, съдържащ се в документ PE-CONS 10/24 (2023/0200(COD)).] 


(10)	От 2022 г. насам в Съюза и в повечето големи икономики се наблюдава рязко покачване на лихвените проценти за всички емитенти на облигации, включително за Съюза. В резултат на това разходите за финансиране на взетите заеми по Инструмента на Европейския съюз за възстановяване NextGenerationEU (EURI), които трябва да бъдат поети от бюджета на Съюза съгласно член 5, параграф 2 от Решение (ЕС, Евратом) 2020/2053[footnoteRef:8], се очаква да надхвърлят прогнозите, първоначално заложени в рамките на таваните на МФР при нейното приемане през декември 2020 г., които бяха съответно 2 332 милиона евро през 2025 г. (по цени от 2018 г.), 3 196 милиона евро през 2026 г. (по цени от 2018 г.) и 4 168 милиона евро през 2027 г. (по цени от 2018 г.). [8:  	Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом (OВ L 424, 15.12.2020 г., стр. 1).] 

(11)	Поради несигурността, свързана с бъдещото развитие на лихвените проценти при променящи се пазарни условия, както и поради общите нужди от заеми за финансиране на текущите програми на Съюза, които се финансират от EURI, е целесъобразно да се създаде извънреден и временен механизъм, ограничен за срока на текущата МФР, за покриване на разходите за финансиране на заеми по линия на EURI, които надвишават първоначално програмираните суми, като част от провизиите, необходими за гладко протичане на годишната бюджетна процедура и за гарантиране, че финансовите средства са на разположение, за да може Съюзът да изпълнява правните си задължения. Поради това следва да се създаде нов тематичен специален инструмент – инструмент EURI, чиято единствена цел е да се покрие оставащото превишение на разходите. Този инструмент следва да бъде изключение и не би могъл да служи като прецедент за бъдещи договорености за МФР след 2027 г., по-специално за покриване на разходите за лихвените плащания по средствата, които са взети назаем на пазарите с цел финансиране на EURI.

(12)	Инструментът EURI следва да бъде мобилизиран от бюджетния орган по време на годишната бюджетна процедура само при необходимост. Без да се засягат правомощията на бюджетния орган, ой следва да бъде мобилизиран, след като са били потърсени други възможности за финансиране, включително възможности, създадени от изпълнението на бюджета на програми и промяната на приоритетите, както и чрез нетематични специални инструменти, за покриване на значителна част от необходимите суми, надхвърлящи предварително определените суми в съществуващия бюджетен ред за EURI във функция 2б, доколкото е възможно, с цел да се мобилизира сума, равна на около 50 % от превишението на разходите за лихвени плащания по EURI като референтен показател. Това ще се извършва в съответствие с приложимите секторни правила и други правни задължения и като се отчитат приоритетите, разумното бюджетиране и доброто финансово управление, които изискват по-специално подходящи маржове за непредвидени разходи. Националните пакети на държавите членки, за които е поето правно задължение, по-специално тези по линия на общата селскостопанска политика и политиката на сближаване, няма да бъдат засегнати. Бюджетните кредити за поети задължения и съответстващите им бюджетни кредити за плащания за инструмента EURI в бюджета на Съюза следва да бъдат предоставени над таваните на МФР. В рамките на инструмента EURI първа следва да се използва сума, равна на отменените бюджетни кредити, различни от външните целеви приходи, направени от началото на текущата МФР. Сумите на отменените бюджетни кредити, предоставени отново в съответствие с действащите разпоредби, не следва да се вземат предвид. Наличната сума на отменените бюджетни кредити за инструмента EURI следва да се изчислява всяка година като част от техническата корекция на МФР, като ясно се представят общите налични средства и сумите, които вече са били взети предвид при предишни мобилизации на инструмента EURI. В неочакваната ситуация на продължаващо превишение необходимата допълнителна сума за пълно финансиране на разходите следва да бъде мобилизирана в рамките на инструмента EURI като предпазен механизъм като крайна мярка. Ако по изключение една или повече държави членки считат, че съществуват сериозни опасения във връзка с мобилизирането на този предпазен механизъм, те могат да поискат от председателя на Европейския съвет въпросът да бъде разгледан на следващото заседание на Европейския съвет. Този процес по правило не следва да отнеме повече от един месец и при него следва да изцяло да се зачитат правомощията на институциите, предвидени в Договорите.

(13)	С оглед на природните бедствия, които настъпиха в държавите членки и в държави, водещи преговори за присъединяване към Съюза, и на природните бедствия и хуманитарните кризи в трети държави, както и за да се осигури подходящо финансиране и за двете категории, действащият резерв за солидарност и спешна помощ следва да бъде подсилен и разделен на два отделни инструмента: Европейски резерв за солидарност, който предоставя подкрепа на засегнатите държави и региони по линия на фонд „Солидарност“ на Европейския съюз, създаден с Регламент (ЕО) № 2012/2002 на Съвета[footnoteRef:9], и Резерв за спешна помощ с цел осигуряване на допълнителни бюджетни средства за съответните програми на Съюза в отговор на кризи и извънредни ситуации в Съюза и извън него. [9:  	Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (ОВ L 311, 14.11.2002 г., стр. 3).] 

(14)	Инструментът за гъвкавост следва да бъде подсилен, за да се поддържа достатъчен капацитет на Съюза да реагира на непредвидени обстоятелства до 2027 г. Сумите от европейския резерв за солидарност и резерва за спешна помощ, които не могат да се пренасят повече, следва да бъдат предоставени на Инструмента за гъвкавост, считано от 2024 г.
(15)	С оглед на тези неочаквани събития и нови предизвикателства е необходимо да се преразгледа МФР и поради това Регламент (ЕС, Евратом) 2020/2093 следва да бъде съответно изменен.

(16)	Измененията на Регламент (ЕС, Евратом) 2020/2093 не засягат задължението за спазване на таваните на собствените ресурси, определени в член 3, параграф 1 и Член 6 от Решение (ЕС, Евратом) 2020/2053 на Съвета.
(17)	С оглед на положението в Украйна настоящият регламент следва да влезе в сила по спешност в деня на публикуването му в Официален вестник на Европейския съюз и следва да се прилага с обратно действие от 1 януари 2024 г.,
ПРИЕ НАСТОЯЩИЯ РЕГЛАМЕНТ:

Член 1
Регламент (ЕС, Евратом) 2020/2093 се изменя, както следва:
(1)	Член 2 се изменя, както следва:
a)	в параграф 2 първа алинея се заменя със следното:
,,2.	Когато е необходимо да се използват средствата от специалните инструменти, предвидени в членове 8, 9, 10, 10a, 10б и 12, бюджетните кредити за поети задължения и съответстващите им бюджетни кредити за плащания се вписват в бюджета над съответните тавани на МФР.“;
б)	в параграф 3 се добавя следната алинея:
„Когато е необходимо да се мобилизира гаранция за финансова помощ за Украйна, която е налична за годините 2024—2027 за годишна сума на заемите до 33 000 милиона евро по текущи цени съгласно Регламент (ЕС) 2024/... на Европейския парламент и на Съвета*[footnoteRef:10]+, която е разрешена в съответствие с член 220, параграф 1 от Финансовия регламент, необходимата сума се мобилизира над таваните на МФР. [10: + 	ОВ: Моля, въведете в текста номера на регламента, съдържащ се в документ PE-CONS 10/24 (2023/0200(COD)), и добавете номера, датата и данните за публикацията в ОВ на посочения регламент в бележката под линия.] 

________________
*	Регламент (ЕС) 2024/... на Европейския парламент и на Съвета от... г. за създаване на механизъм за Украйна (OВ L, …, ELI: …).“;

(2)	в член 4, параграф 1 се добавят следните букви:
„е)	изчисляване на наличната сума за инструмента EURI в съответствие с член 10а, параграф 3, буква а);
ж)	изчисляване на сумите, които трябва да бъдат предоставени за Инструмента за гъвкавост съгласно член 12, параграф 1, втора алинея.“
(3)	В член 5, параграф 1 втората алинея се заменя със следното:
Общият размер на допълнително разпределените средства за периода 2022—2027 г. съответно за бюджетни кредити за поети задължения и за плащания възлиза на 10 155 млн. евро (по цени от 2018 г.). За всяка от годините в периода 2022—2026 г. годишният размер на допълнително разпределените средства съответно за бюджетни кредити за поети задължения и за плащания е най-малко 1 500 млн. евро (по цени от 2018 г.) и не надвишава 2 000 млн. евро (по цени от 2018 г.).

(4)	Членове 8 и 9 се заменят със следното:
„Член 8
Европейски фонд за приспособяване към глобализацията
1.	Европейският фонд за приспособяване към глобализацията, чиито цели и обхват са определени в Регламент (ЕС) 2021/691 на Европейския парламент и на Съвета*, не надхвърля максималната годишна сума от 30 милиона евро (по цени от 2018 г.).
2.	Бюджетните кредити за Европейския фонд за приспособяване към глобализацията се вписват в общия бюджет на Съюза като провизия.
Член 9
Резерв за солидарност и спешна помощ
1.	Резервът за солидарност и спешна помощ се състои от два инструмента, които могат да се използват за финансиране съответно на:
a)	помощ за реагиране при извънредни ситуации в резултат на големи бедствия, попадащи в приложното поле на фонд „Солидарност“ на Европейския съюз, чиито цели и обхват са определени в Регламент (ЕО) № 2012/2002 на Съвета* („Европейски резерв за солидарност“); и

б)	бърз отговор при определени спешни нужди в Съюза или в трети държави вследствие на събития, които не са могли да бъдат предвидени в момента на изготвянето на бюджета, по-специално операции за спешна реакция и подкрепа след природни бедствия, които не са обхванати от буква а), причинени от човека бедствия, хуманитарни кризи в случай на мащабни заплахи за общественото здраве, здравето на животните или на растенията, както и в ситуации на особен натиск върху външните граници на Съюза в резултат на миграционни потоци, когато обстоятелствата го налагат („Резерв за спешна помощ“).
2.	Европейският резерв за солидарност не надхвърля максимална годишна сума от 1 016 милиона евро (по цени от 2018 г.). Неусвоената през годината n част от годишната сума може да се усвои до годината n+1. Частта от годишната сума, произтичаща от предходната година, се използва първа. Всяка част от годишната сума от година n, която не е усвоена през година n+1, не може да се пренася повече.
На 1 октомври всяка година най-малко една четвърт от годишната сума за Европейския резерв за солидарност остава на разположение, за да покрие възникващите нужди до края на същата година.

В изключителни случаи и ако оставащите налични финансови средства не са достатъчни да покрият сумите, считани за необходими, през годината на възникване на бедствието, посочено в параграф 1, буква а), Комисията може да предложи разликата да се финансира чрез посочените в първата алинея годишни суми, налични за следващата година, до максимален размер от 400 милиона евро (по цени от 2018 г.).
3.	Резервът за спешна помощ не надхвърля максимална годишна сума от 508 милиона евро (по цени от 2018 г.). Неусвоената през годината n част от годишната сума може да се усвои до годината n+1. Частта от годишната сума, произтичаща от предходната година, се използва първа. Всяка част от годишната сума от година n, която не е усвоена през година n+1, не може да се пренася повече.
4.	Бюджетните кредити за Европейския резерв за солидарност и за Резерва за спешна помощ се вписват в общия бюджет на Съюза като провизии.
________________
*	Регламент (ЕС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013, ОВ L 153, 3.5.2021 г., стр. 48.
**	Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (ОВ L 311, 14.11.2002 г., стр. 3).“;
(5)	В член 10 параграф 2 се заменя със следното:
,,2.	Резервът за приспособяване във връзка с последиците от Брексит не надхвърля сумата от 4 491 милиона евро (по цени от 2018 г.).“;

(6)	вмъкват се следните членове:
„Член 10a 
Инструмент EURI
1.	Считано от 2025 г., инструментът EURI може да се използва за финансиране за дадена година на част от разходите за лихвени и купонни плащания, дължими по отношение на заетите на капиталовите пазари средства в съответствие с член 5, параграф 2 от Решение (ЕС, Евратом) 2020/2053 на Съвета*. Инструментът EURI може да бъде мобилизиран само през дадена година за покриване до степента, посочена в следващите параграфи, на размера на тези разходи, надвишаващи следните суми (по цени от 2018 г.):
–	2025 г. — 2 332 милиона евро,
–	2026 г. — 3 196 милиона евро,
–	2027 г. — 4 168 милиона евро.
[bookmark: _Hlk155701821]2.	Инструментът EURI може да бъде мобилизиран от Европейския парламент и Съвета в рамките на бюджетната процедура, предвидена в член 314 от ДФЕС, само след като са били потърсени други начини за финансиране с цел покриване на значителна част от сумите, надхвърлящи сумите, посочени в параграф 1 от настоящия член, в съответствие с приложимите секторни правила и други правни задължения, като същевременно се вземат предвид приоритетите, разумното бюджетиране и доброто финансово управление.

Бюджетните кредити за инструмента EURI се предоставят над таваните на МФР.
3.	Инструментът EURI се състои от следното:
a)	сума, равна на отменените бюджетни кредити, различни от външни целеви приходи, направени кумулативно от 2021 г. насам, които не са били мобилизирани по този инструмент през предходните години, с изключение на сумите на отменените бюджетни кредити, предоставени отново в съответствие с разпоредбите на член 15 от Финансовия регламент и специалните правила за повторно предоставяне на бюджетни кредити, както е посочено в съответните основни актове. Тази сума се усвоява първо;
б)	само ако сумата по буква а) от настоящия параграф е недостатъчна — допълнителна сума, необходима за пълно финансиране на разходите, посочени в параграф 1, през съответната година.
Всяка година, като част от техническите корекции, посочени в член 4, Комисията изчислява наличната сума въз основа на първа алинея, буква а), като взема предвид сумите, предвидени за тази цел през предходните години.

Член 10б 
Резерв за Украйна
1.	Резервът за Украйна може да бъде мобилизиран единствено с цел финансиране на разходи съгласно Регламент (ЕС) 2024/... [footnoteRef:11]+. [11: + 	ОВ: Моля, въведете в текста номера на регламента, съдържащ се в документ PE-CONS 10/24 (2023/0200(COD)).] 

2.	Резервът за Украйна не може да надвишава сумата от 17 000 милиона евро по текущи цени за периода 2024—2027 г.
3.	Годишната сума, мобилизирана в рамките на резерва за Украйна през дадена година, не може да надвишава 5 000 милиона евро по текущи цени. Без да се засяга общата сума, посочена в параграф 2, неизползваната част от годишната сума за дадена година може да бъде използвана през следващите години до 2027 г.
4.	Резервът за Украйна може да бъде мобилизиран от Европейския парламент и Съвета в рамките на бюджетната процедура, предвидена в член 314 от ДФЕС.
________________
[bookmark: _GoBack]*	Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом (OВ L 424, 15.12.2020 г., стр. 1).“;

(7)	в член 11 се вмъква следният параграф:
„3а.	Максималната сума за годишната корекция, посочена в параграф 3 от настоящия член, за 2026 г., увеличена със сумата, посочена в член 5, параграф 2, втора алинея, се коригира със сума, равна на неизползваната част от максималната сума за 2025 г.“
(8)	Член 12 се заменя със следното:
„Член 12 
Инструмент за гъвкавост
1.	Инструментът за гъвкавост може да се използва за финансиране, за дадена финансова година, на определени непредвидени разходи под формата на бюджетни кредити за поети задължения и съответстващите им бюджетни кредити за плащания, които не могат да бъдат финансирани в рамките на наличните тавани за една или повече други функции. Таванът за годишната сума, предоставена за Инструмента за гъвкавост за годините 2021—2023, е 915 милиона евро (по цени от 2018 г.). Таванът за годишната сума, предоставена за Инструмента за гъвкавост за годините 2024—2027, е 1 346 милиона евро (по цени от 2018 г.).
Всяка година наличната годишна сума за Инструмента за гъвкавост се увеличава със сума, равна на частите от годишните суми за Европейския резерв за солидарност и Резерва за спешна помощ, които не могат да се пренасят повече през предходната година в съответствие с член 9.

2.	Неусвоената част от годишната сума на Инструмента за гъвкавост може да се усвои до година n+2. Всяка част от годишната сума, останала от предходни години, се усвоява първо, като се започва от най-старата. Всяка част от годишната сума от година n, която не бъде усвоена до година n+2, не може да се пренася повече.“;
(9)	Приложения I и II се заменят с текста в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Прилага се от 1 януари 2024 г.
Настоящият регламент е задължителен в своята цялост и се прилага пряко във всички държави членки.
Съставено в...,
	За Съвета
	Председател



ПРИЛОЖЕНИЕ
ПРИЛОЖЕНИЕ I
МНОГОГОДИШНА ФИНАНСОВА РАМКА (ЕС-27)
	
	
	
	
	
	
	(млн. евро, по цени от 2018 г.)

	БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ
	2021
	2022
	2023
	2024
	2025
	2026
	2027
	Общо 
2021—2027 г.

	1.	Единен пазар, иновации и цифрова сфера
	19 712
	20 211
	19 678
	19 178
	18 173
	18 120
	17 565
	132 637

	2.	Сближаване, устойчивост и ценности
	5 996
	62 642
	63 525
	65 079
	65 184
	56 675
	58 680
	377 781

	2а.	Икономическо, социално и териториално сближаване
	1 666
	56 673
	57 005
	57 436
	57 772
	48 302
	48 937
	327 791

	2б.	Устойчивост и ценности
	4 330
	5 969
	6 520
	7 643
	7 412
	8 373
	9 743
	49 990

	3.	Природни ресурси и околна среда
	53 562
	52 626
	51 893
	51 013
	49 914
	48 734
	47 960
	355 702

	в т.ч.: Разходи, свързани с пазара, и преки плащания
	38 040
	37 544
	36 857
	36 054
	35 283
	34 602
	33 886
	252 266

	4.	Миграция и управление на границите
	1 687
	3 104
	3 454
	3 569
	4 083
	4 145
	4 701
	24 743

	5.	Сигурност и отбрана
	1 598
	1 750
	1 762
	2 112
	2 277
	2 398
	2 576
	14 473

	6.	Съседните региони и светът
	15 309
	15 522
	14 789
	14 500
	14 192
	13 326
	13 447
	101 085

	7.	Европейска публична администрация
	10 021
	10 215
	10 342
	10 454
	10 554
	10 673
	10 843
	73 102

	в т.ч.: Административни разходи на институциите
	7 742
	7 878
	7 945
	7 997
	8 025
	8 077
	8 188
	55 852

	ОБЩО БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ
	107 885
	166 070
	165 443
	165 905
	164 377
	154 071
	155 772
	1 079 523

	
	
	
	
	
	
	
	
	

	ОБЩО БЮДЖЕТНИ КРЕДИТИ ЗА ПЛАЩАНИЯ
	154 065
	153 850
	152 682
	151 436
	151 175
	151 175
	151 175
	1 065 558




ПРИЛОЖЕНИЕ II 
СПЕЦИФИЧНА КОРЕКЦИЯ НА ПРОГРАМИТЕ — СПИСЪК НА ПРОГРАМИТЕ, КОЕФИЦИЕНТ ЗА РАЗПРЕДЕЛЕНИЕ И ОБЩО ДОПЪЛНИТЕЛНО РАЗПРЕДЕЛЕНИ СРЕДСТВА ЗА БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ
	
	
	
	(млн. евро, по цени от 2018 г.)

	
	Коефициент за разпределение
	Общо допълнително разпределени средства за бюджетни кредити за поети задължения съгласно член 5

	
	2022-2024
	2025-2027
	

	1.	Единен пазар, иновации и цифрова сфера
	36,36 %
	41,79 %
	4 000

	програма „Хоризонт Европа“
	27,27 %
	31,34 %
	3 000

	Фонд InvestEU
	9,09 %
	10,45 %
	1 000

	2б.	Устойчивост и ценности
	54,55 %
	47,76 %
	5 155

	„ЕС в подкрепа на здравето“
	26,37 %
	15,37 %
	2 055

	„Еразъм+“
	15,46 %
	17,77 %
	1 700

	Творческа Европа
	5,45 %
	6,26 %
	600

	Права и ценности
	7,27 %
	8,36 %
	800

	4.	Миграция и управление на границите
	9,09 %
	10,45 %
	1 000

	Фонд за интегрирано управление на границите
	9,09 %
	10,45 %
	1 000

	ОБЩО
	100,00 %
	100,00 %
	10 155


’.

[bookmark: _Toc159572580]ПРИЛОЖЕНИЕ 2: СЪВМЕСТНА ДЕКЛАРАЦИЯ НА ЕВРОПЕЙСКИЯ ПАРЛАМЕНТ, СЪВЕТА И КОМИСИЯТА ОТНОСНО ПОВТОРНОТО ИЗПОЛЗВАНЕ НА ОТМЕНЕНИ СРЕДСТВА ВЪВ ВРЪЗКА С ПРОГРАМАТА ЗА НАУЧНИ ИЗСЛЕДВАНИЯ
В Съвместната декларация от 22 декември 2020 г. относно повторното използване на отменени средства във връзка с програмата[footnoteRef:12] за научни изследвания Европейският парламент, Съветът и Комисията се споразумяха да предоставят отново в полза на програмата за научни изследвания бюджетни кредити за поети задължения в размер до 0,5 милиарда евро (по цени от 2018 г.) от отменени бюджетни кредити за периода 2021 – 2027 г., която сума произтича от пълно или частично неизпълнение на проекти, принадлежащи към тази програма или нейния предшественик, както е предвидено в член 15, параграф 3 от Финансовия регламент. [12:  	Съвместна декларация на Европейския парламент, Съвета и Комисията относно повторното използване на отменени средства във връзка с програмата за научни изследвания 2020/C 444 I/03( ОВ C 444 I, 22.12.2020 г., стр. 3).] 

Без да се засягат правомощията на бюджетния орган в рамките на годишната бюджетна процедура и правомощията на Комисията да изпълнява бюджета, Европейският парламент, Съветът и Комисията се споразумяват, че в периода 2025 –2027 г. ще бъде предоставена отново допълнителна сума в размер на 100 милиона евро (по цени от 2018 г.) в полза на програмата за научни изследвания, съответстваща на отменени бюджетни кредити през 2019 – 2020 г. в резултат на пълно или частично неизпълнение на проекти, принадлежащи към тази програма или нейния предшественик, които не са били предоставени отново съгласно член 15, параграф 3 от Финансовия регламент след съвместната декларация от 22 декември 2020 г. Това не засяга наличните суми на отменените бюджетни кредити за инструмента EURI, посочен в член 10а от Регламент (ЕС, Евратом) 2020/2093.

